[{"text_idx": "#000000", "text": "Uus na\u0308itus Fotografiskas nihutab piire reaalsuse ja va\u0308ljamo\u0303eldise vahel"}, {"text_idx": "#000001", "text": "Novembri lo\u0303puni Fotografiskas avatud ameerika foto- ja filmikunstniku Alex Prageri na\u0308itus \u201cTere tulemast koju\u201d (Welcome Home) ma\u0308ngib nostalgia, ma\u0308lestuste ja reaalsuse taasloomisega. Fotodel kujutatud melodramaatilised stseenid panevad pildid justkui elama ja jutustavad vaatajatele kordumatuid lugusid."}, {"text_idx": "#000002", "text": "\u201cTere tulemast koju\u201d (Welcome Home) on va\u0308ljapanek Alex Prageri filmilikest fotodest ja lu\u0308hifilmist \u201cMa\u0308ng tuules\u201d (Play the Wind). Ko\u0303ik fotod po\u0303hinevad lavastatud stseenidel. Oma loomingus ma\u0308ngib kunstnik erinevate ajastutega alates 1940-ndatest 1990-ni, kasutades selleks konkreetseid tegelasi, keskkondi, stsenaariumeid, ro\u0303iva- ja soengustiile kui ka poose. Prager vaatleb oma loomingus inimloomuse ja reaalsuse tumedamat ku\u0308lge, mis ja\u0308a\u0308b elus ko\u0303ige olulisemat varjava kunstliku pealispinna alla, ning kujutab seda imetlusva\u0308a\u0308rse tehnilise ta\u0308psuse ja detailirohkusega."}, {"text_idx": "#000003", "text": "Prageri teekond fotograafiani sai alguse sajandivahetuse paiku, kui tulevane kunstnik ku\u0308lastas J. Paul Getty muuseumis William Egglestoni na\u0308itust. Egglestoni va\u0308rvikasutus ja oskus kujutada igapa\u0308evaseid stseene meeldeja\u0308a\u0308valt avaldas talle suurt mo\u0303ju. Prager otsustas, et temastki peab saama elukutseline fotokunstnik ja juba samal na\u0308dalal ostis ta nii kaamera kui ka fotode ilmutamiseks vajaliku varustuse. Hiljem hakkasid teda huvitama ka filmide tegemine ja lavastamine. Los Angeleses elatud aja jooksul kogunenud vo\u0303rgustiku kaudu o\u0303nnestus tal projektidesse kaasata nii kostu\u0308u\u0308mikunstnikke, grimeerijaid, valgustajaid ja na\u0308itlejaid. Prageri fotod ja filmid on hoolikalt la\u0308bi mo\u0303eldud ja teatraalsed, keskendudes sageli reaalsuse ja va\u0308ljamo\u0303eldu vahelisele pingele."}, {"text_idx": "#000007", "text": "\u201cAlex Prageri maailm on va\u0308rviline, melodramaatiline ja hitchcockilik. Ehkki ko\u0303ik tema to\u0308o\u0308d on lavastatud, o\u0303hkub nendest Hitchcocki filmidele omast o\u0303udust kui ka po\u0303nevust,\u201d ra\u0308a\u0308kis Maarja Loorents, Fotografiska Tallinna kaasasutaja ja na\u0308ituste juht, kui eriline on algav su\u0308gishooaeg fotokunstikeskuse jaoks."}, {"text_idx": "#000008", "text": "Fotodel kujutatud stseenid panevad pildid justkui elama, jutustades vaatajale alateadlikult, mis juhtus vahetult enne ja pa\u0308rast murdsekundi jooksul ja\u0308a\u0308dvustatud hetke."}, {"text_idx": "#000011", "text": "2022: huvi Eesti kaasaegsete kunstnike ja nende loomingu vastu on to\u0303usuteel"}]